
МЕГЛЕНА КУНЕВА, КАНДИДАТ ЗА ПРЕЗИДЕНТ
www.meglenakuneva.bg
БИОГРАФИЯ НА КАНДИДАТА ЗА ВИЦЕПРЕЗИДЕНТ ЛЮБОМИР ХРИСТОВ

Повече от 30 години опит като ръководител, изследовател и преподавател в публичния и в частния сектор. Опит за работа в мултикултурна среда. Обучен икономист, опитен в икономическата политика и дипломация на национално и международно ниво.
Образование:

· Д-р по икономика, УНСС, 1990

· Висше икономическо образование, УНСС, 1979

Езици:

Български (роден), Английски (отлично), Руски (отлично), Сръбски, Хърватски, (чете и разбира)

Друго обучение:

· Дипломиран финансов консултант (ChFC) – Американски Колеж, Пенсилвания, САЩ, 2005

· Следдипломно обучение в Университет Еразмус, Нидерландия, 1993-1994

· Финансово програмиране и политика, Институт на МВФ, Вашингтон, САЩ, 1992

· Следдипломно обучение, Московски държавен университет и Киевски държавен университет, 1981-1983

Кариера, кратка информация:

2004 – и в момента – Институт на дипломираните финансови консултанти, София, Председател на Управителния съвет
2011 – и в момента – Консултативна група на заинтересованите, Европейски банков регулатор, Лондон, Член
2008-2011 – Експертна група по финансово образование, Европейска комисия, Брюксел, Член
2007-2008 – Централен депозитар АД, Изпълнителен директор
2005-2006 – Дженеръл Дайнамикс Информационни Технологии, Ръководител на отдел
2001-2005 – Антеон Корпорация, Ръководител проекти
1995-2000 – Световна банка, Съветник на Изпълнителния директор
1990-1994 – Българска народна банка, Главен икономист и член на Управителния съвет
1981-1990 - Университет за национално и световно стопанство, асистент, ст. асистент, гл. асистент

Кариера, подробна информация:

2004 – до момента
Съучредител и Председател на Управителния съвет на Института на дипломираните финансови консултанти (ИДФК), българска неправителствена организация. Мисията на ИДФК е:

а) да въведе и администрира сертификационна програма за лични финансови консултанти, съобразена с най-добрите международни стандарти за компетентност, обучение, опит и етика и б) да разпространява финансова грамотност сред обществеността.

2007 – 2008
Изпълнителен директор на Централен депозитар АД, единствен доставчик на услуги по регистрацията и приключване на сделки с ценни книжа за българския капиталов пазар. Отговорностите включват формулиране и изпълнение на стратегията за развитие на депозитара, както и ръководство на ежедневната му дейност.

Ръководи успешното осъществяване на първата връзка с чуждестранен депозитар (румънския) и подготовката за връзка с международния депозитар на ценни книжа Клиърстрийм. Инициира програма за управление на качеството, като колективът на депозитара се сертифицира успешно по стандарта за управление на качеството ISO 9001-2000 през 2008 г.

2005-2006
Ръководител на отдел, Дженеръл Дайнемикс Информационни Технологии
Управлява портфейл от проекти с бюджет от над 25 милиона долара. Ръководи повече от 100 служители, консултанти и доставчици.

2001-2005
Ръководител на проект, Антеон Корпорация
Антеон Корпорация беше водещ доставчик на ИТ услуги за правителството на САЩ, преди да бъде купена от Дженеръл Дайнемикс, със 7 600 служители и повече от 1.3 милиарда долара годишен оборот.

Ръководи проект за многоезичен уеб сайт, спонсориран от правителството на САЩ. Отговоря за всички аспекти на проекта: човешки ресурси, финансово управление, развитие, ежедневни операции. Ръководи повече от 80 служители и консултанти от различни националности и различни специалности. Бюджет на проекта – 12.8 милиона долара.

1995-2000
Съветник на Изпълнителния директор, Световна банка
Позицията е свързана с прилагане на дипломатически умения и технически познания. Работата е фокусира върху въпроси на икономическата стабилизация и развитие на Хърватия, Босна и Херцеговина, Румъния, Македония, България, Молдова, Украйна, Армения и Грузия. Отговорен за представянето и защитата на вижданията и интересите на тези страни, както и Нидерландия и Израел пред Съвета на директорите на Световната банка. Например, разви серия от позиции по управлението и стратегията на Международната финансова корпорация, член на групата на Световната банка като стратегията “След 2000-та година”, резултатите от управление на проектния портфейл, годишните бизнес планове и проекти. Успешно посредничи за осигуряване на безвъзмездно финансиране за Молдова. Подготвя позиции и доклади по проекти на Световната банка за развитие на частния сектор и реформи във финансовия сектор в глобален мащаб. Тези позиции и доклади са представени пред Съвета на директорите на Световната банка.

1991-1994
Главен икономист и Член на Управителния съвет на БНБ
Отговорностите на главния икономист включват ръководство и надзор над Икономическия отдел, в който работят 12 икономисти и статистици. Съставът на отдела работи по програма за икономически изследвания, разработва икономически доклади и статистически отчети.

Сред другите задължения е участието в разработката и вземането на решения по паричната политика, както и ръководство на екипа за технически преговори с МВФ и Световната банка от името на БНБ.

Основна отговорност за координация на разработването и публикацията на годишните отчети на БНБ за 1990-1993 г.

1981-1991
Университет за национално и световно стопанство
Последователно асистент, ст. асистент и главен асистент. Преподава и прави изследвания по теория на централното планиране и макроикономика. През 1989 г. прекратява преподаването на дисциплината “Планиране и баланс на народното стопанство” и я замества с лекции и упражнения по стандартен курс по Макроикономика.

